Aga kas väike rahvas üldse vajab prantsuse ja saksa tasemel kõrgkultuuri?"  kahtles Jimi. Mis praktilist kasu sellest sünniks kui Andrus nüüd kirjutakski valmis tänapäevase romaani, mis saab Nobeli kirjanduspreemia? Võib-olla peakski arhailine väikerahvas ratsutama kõrgkultuuride hobustel - lugema tölkeid nende raamatutest ja luuletustest ja sellega leppima? Mida Kross selle kohta ütles?"  Kross ütles, et Eestil on ikka vaja oma terviklikku visiooni," vahendas Rolf. Muidu võime ilmselt poe kinni panna ja hakata osariigiks. Kuid siis ta suri ära..." lisas ta kurvalt.  Nojah, ilma tervikliku, ühendava nägemuseta pole lootustki tõeliseks ühiskondlikuks kokkuleppeks," lisas Kartul. Ainus eesmärk, mida seni kuulda olnud, on et aastaks 2050 oleks eestlasi kaks miljonit. Kuidas on kaks miljonit parem kui üks miljon? Milleks? Ahjaa, Ansip tahtis meid ühendada ühise lipu alla, et viia Eesti viie rikkama riigi hulka Euroopas. Keda, küsin ma, keda igatseks ta meist teha vaesemaks? Need eesmärgid on küündimatud! Me väärime paremat eesmärki!"  Te räägite praegu sellest, et on  vaja tekitada ühtne tulevikunägemus," vaidles pluralist Jimi. Kuid Eesti tugevus seisneb hoopis arvamuste paljususes. Kui me osad arvamused elimineerime ja teised domineeriva arvamuse alla marginaliseerime, siis saavutame küll ühe tervikliku nägemuse, kuid kaotaksime selle kaudu palju ideid. Minu meelest on Eestis kõik korras, et kogu rahvas ei jookse ühtse kriitikavaba massina mingi suure idee nimel, mis hiljem võib osutuda lolluseks."  Ma ei räägi arvamuste elimineerimisest ja  marginaliseerimisest," väitles Kartul nii hoogsalt, et isegi surnud Jaan Kross korraks istukile tõusis. Ma räägin sellest, et kõik ühiskonnas levinud tähtsamad ideed kokku sünteesida. Arvamuste paljusus on ainult ehituskivid. Ma ei taha neid ehituskive minema visata ega kõveraks painutada. Keegi peab lihtsalt nendest maja ehitama!"